**ДО**

**АГРОБАЛКАНИ АД**

**ПРЕДСТАВЛЯВАНО ОТ**

**ГЕОРГИ СТЕФКОВ ВЪЛЕВ**

**УЛ. ТЪРГОВСКА №43,ЕТ.1**

**ГР.ЛОВЕЧ**

УВЕДОМЛЕНИЕ за Образувано административно производство за издаване на заповед по чл.34,ал.8 от зспзз

**УВАЖАЕМИ ГОСПОДИН ВЪЛЕВ ,**

На основание чл.26 и чл.18а,ал.(9) от Административнопроцесуалния кодекс/АПК/, във връзка с чл. 37в, ал. 7, изречение трето от Закона за собствеността и ползването на земеделските земи /ЗСПЗЗ/, Ви уведомявам, че е образувано административно производство по издаване на заповед за заплащане на трикратен размер за сума, дължима от Вас в качеството на ползвател на земеделски земи в землища в община Ловеч област Ловеч, за ползването на имоти, попадащи в обхвата на чл. 37в, ал. 10 от Закона за собствеността и ползването на земеделските земи /ЗСПЗЗ/., собственост на Държавен поземлен фонд, включени в споразумение като земи по чл.37в, ал. 1 от ЗСПЗЗ за землище с.Радювене, община Ловеч за стопанската 2019/2020г .

Със Заповеди, издадени от директора на Областна дирекция “Земеделие” Ловеч по реда на чл. 37в, ал. 4 от ЗСПЗЗ, е одобрено доброволно споразумение по чл. 37в, ал. 1, постигнато между собствениците и ползвателите на земеделски земи за землищата за стопанската 2019/2020 година. Заповедите не са обжалвани и са влезли в законна сила.

В така проведеното административно производство Вие сте взели участие. Съгласно заповед № РД–04-137-103/01.10.2019г на директора на ОД“Земеделие“ Ловеч, издадена по чл.37в, ал.4 от Закона за собствеността и ползването на земеделските земи за определяне ползването на масиви земеделски земи – обработваема земя за землището на с.Радювене, община Ловеч, Ловешка област за стопанската 2019/2020г ползвателят дължи сума в размер на 162.66 лв за ползваните земи по чл.37в, ал. 10 от ЗСПЗЗ .

Съгласно Чл.37в,ал.10 от ЗСПЗЗ - Земи от държавния и общинския поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на заповедта по ал. 4 могат да бъдат предоставени на ползватели на съответните масиви по тяхно искане със заповед на министъра на земеделието, храните и горите или на оправомощено от него лице, съответно на кмета на общината. Договорът се сключва за едногодишно ползване след заплащане на по-високата сума между най-високата тръжна цена на която са сключени договорите за землището за земите от държавния поземлен фонд за годината и размера на средното годишно рентно плащане за землището в общината.

Ползвателят не е сключил договор и не е заплатил в законния тримесечен срок до 15.01.2020г дължимата сума.

Средното годишно рентно плащане за землището на с.Радювене е 16.00лв/дка, определено съгласно §2е, ал.1 от ДР на ЗСПЗЗ за предходната стопанска 2018/2019 година.

Според Чл.34,ал.8 от ЗСПЗЗ, В случаите на неправомерно ползване на земи от държавния поземлен фонд заповедта по ал. 1 се издава от директора на областната дирекция "Земеделие". Сумите по ал. 6 се превеждат по сметка на Министерството на земеделието, храните и горите.

На основание чл.34, ал.6 от ЗСПЗЗ ползвател, който ползва без правно основание земеделска земя, може да внесе по банкова сметка за чужди средства на общината сума, представляваща трикратния размер на средното годишно рентно плащане за землищата от общината през предходната година за времето на неправомерното ползване в 7-дневен срок от датата на получаване на заповедта.

В 7-дневен срок ползвателят АГРОБАЛКАНИ АД БУЛСТАТ 205197870 е длъжен да преведе трикратния размер, представляващ сумата **487.98 лв** по банкова сметка на Министерство на земеделието, храните и горите в БНБ ЦУ

IBAN BG97 BNBG 99661 3000 1500 01

BIC BNBGBGSD

Поради това е издадена заповед № РД-04-35/10.03.2020г от директора на Областна дирекция “Земеделие” Ловеч.

Съобщаваме Ви, че документите и книжата са оставени в канцеларията на административния орган Областна дирекция “Земеделие”Ловеч и могат да се получат в едноседмичен срок. **Документите се смятат за връчени с изтичането на срока за получаването им от канцеларията на органа или на съда**

Настоящето съобщение е на основание Чл.18а,ал.(10) от АПК , тъй като адресът на седалището на фирмата не съществува.

Чл.18а,ал.(9) от АПК - Когато страната не може да бъде намерена на адреса и не се намери лице, което е съгласно да получи съобщението, съобщаването се извършва чрез залепване на уведомление на вратата или на пощенската кутия, а когато до тях не е осигурен достъп - на входната врата или на видно място около нея. Когато има достъп до пощенската кутия, съобщението се пуска и в нея.

Чл.18а,ал.(10) от АПК - **Когато съобщаването в производството пред административния орган не може да бъде извършено по реда на предходните алинеи, съобщението се поставя на таблото за обявления или в Интернет страницата на съответния орган за срок, не по-кратък от 7 дни, след изтичането на който съобщението се смята за връчено.**

С уважение,

**ДИЯНА РУСКОВА /П/**

*Директор ОД”Земеделие” гр.Ловеч*

Дата на поставяне на съобщението на таблото за обявления и на **Интернет страницата** на Областна дирекция “Земеделие”Ловеч : 10.03.2020г